Տարեցտարի հետևողականորեն ավելացնում ենք քաղաքի ոռոգվող կանաչ տարածքները: 2011թ. կտրվածքով Էջմիածին քաղաքում ունենք 16.2 հա ոռոգվող կանաչ տարածք: Այս թվում 7.2 հեկտարը դեկորատիվ կանաչ տարածքներ են, քաղաքապետարանի կողմից սպասարկվող 4 խորքային հորեր (Պռոշյան, Մայիսյան, Կոմիտասի փողոցներում, Շոլոխով-Թորոմանյան խաչմերուկում) ոռոգում են բնակիչների 7.5 հա չափով հողատարածքներ: Եվս 1.5 հա կանաչ տարածքներ ենք հիմնել և մշտապես ոռոգում ենք իրականացնում քաղաքի 8 մանկապարտեզների բակերում: Տերյան փողոցի 1 հա տարածքում հիմնվել է նոր այգի: Այստեղ գազոնները մաքրվել են մոլախոտերից, ցանվել է խոտի սերմ, անցկացվել է 300 մետր մալուխ ոռոգման համակարգի պոմպը էլեկտրաէներգիայով սնելու և նախկին խոպան հողը արգասավորելու, քաղաքի կանաչ տարածքներն ավելացնելու նպատակով: